છેવટે અણ્ણા હઝારે ભાગેડુ પુરવાર થયા છે. વિકલ્પ શોધવાના બહાને અનશન છોડીને ભાગ્યા. અમે તો પહેલા જ દિવસે અનશન પર ઉતરેલી અણ્ણા ટીમના તેવર જોઈને જ જાણી ગયા હતા કે અણ્ણાનું આંદોલન રાજકીય પ્રપંચ છે અને એ સૌથી પહેલાં અમે જ લખ્યું હતું ને કેટલાક અણ્ણાપ્રેમીઓની નારાજગી પણ વહોરી હતી. સૌથી પહેલાં અમે એ પણ લખ્યું હતું કે લોકપાલની રચના થાય તો પણ એના સભ્યોમાં ફરિશ્તા નહિ હોય - માણસો જ હશે એટલે લોકપાલ ભ્રષ્ટાચારનું એક નવું કેન્દ્ર બનશે! લોકપાલ તો આવ્યું નહીં પણ અણ્ણા મેદાન છોડી ગયા! અણ્ણા સામે અમને હજી પણ વાંધો છે કે અણ્ણા ટીમે અનશન જેવા ગાંધીશસ્ત્રને મજાક બનાવી દીધું. આમરણાંત ઉપવાસની વ્યાખ્યા જ બદલી નાખી! આમરણાંતનો અર્થ એ કે કાં તો મુદ્દો અને કાં તો મૃત્યુ! બેમાંથી કોઈ એકનો અંત આવે જ! એ દષ્ટિએ આમરણાંત એક જ વાર હોય.